கேள்வி: தெலூரியம் நாற்குளோரைடு - கட்டமைப்பு பற்றி நீங்கள் என்ன அறிந்துள்ளீர்கள்?
பதில்: வாயு நிலையில் தெலூரியம் நாற்குளோரைடு ஒற்றைப்படி சேர்மமாகும். இது SF4 சேர்மத்தைப் போன்ற அமைப்பைக் கொண்டுள்ளது. திண்ம நிலையில், இது ஒரு நாற்படி கியூபேன் வகை கொத்து ஆகும். ஒவ்வொரு Te4Cl4 மையத்திற்கும் மூன்று முனைய குளோரைடு ஈந்தணைவி சேர்ந்திருக்கும். மாற்றாக, இந்த நாற்படிக் கட்டமைப்பை முக-உச்சி குளோரின்கள் மற்றும் ஒரு தெலூரியம் அணுவிற்கு மூன்று முனைய குளோரின்கள் கொண்ட Te4 நான்முகியாகக் கருதலாம். இது ஒவ்வொரு தெலூரியம் அணுவிற்கும் ஒரு சிதைந்த எண்முக சூழலைக் கொடுக்கும்.
கேள்வி: தெலூரியம் நாற்குளோரைடு - தயாரிப்பு பற்றி தகவல் சொல்.
பதில்: தெலூரியம் தூளுடன் குளோரின் வாயுவைச் சேர்த்து குளோரினேற்ற வினைக்கு உட்படுத்தினால் தெலூரியம் நாற்குளோரைடு உருவாகும். :Te + 2 Cl2 → TeCl4 இந்த வினை வெப்பத்துடன் தொடங்கப்படுகிறது. தயாரிப்பு வடிகட்டுதல் மூலம் தனிமைப்படுத்தப்படுகிறது. கச்சா TeCl4 குளோரின் வளிமண்டல அழுத்தத்தில் வடிகட்டுதல் மூலம் சுத்திகரிக்கப்படுகிறது. மாற்றாக தெலூரியம் நாற்குளோரைடை குளோரின் மூலமாக சல்பூரைல் குளோரைடைப் (SO₂Cl₂) பயன்படுத்தி தயாரிக்கலாம். அறை வெப்பநிலையில் தெலூரியத்தை கந்தக மோனோகுளோரைடுடன் (S2Cl2) வினைபுரியச் செய்யும் மற்றொரு தயாரிப்பு முறை இதுவாகும். இந்த வெப்ப உமிழ்வு வினை விரைவாக வெள்ளை ஊசி போன்ற TeCl4 படிகங்களை உருவாக்குகிறது.
கேள்வி: தெலூரியம் நாற்குளோரைடு - பாதுகாப்பு குறித்து விரிவாக சொல்லுங்கள்.
பதில்: மற்ற தெலூரியம் சேர்மங்களைப் போலவே, TeCl4 நச்சுத்தன்மை வாய்ந்ததாகும். இது நீராற்பகுப்பின் போது HCl அமிலத்தை வெளியிடுகிறது.